смешни разкази за Хотели
- Докторе, счупих си ръката вкъщи!
- Как стана тая работа, бе, приятел?
- Преди петнадесет години...
- Остави сега доброто старо време! Кажи как се стигна до инцидента?
- Преди петнадесет години...
- Не ме занимавай с минали истории, бе, човек! Хайде, че отвън чакат и други пациенти!
- Преди петнадесет години...
- Офф... Едно си знаеш, едно си баеш! Хайде казвай какво се е случило тогава. Ама - по-бързичко!
- Преди петнадесет години се наложи да пренощувам в някакъв малък хотел.
Камериерката беше младо и красиво момиче. Когато легнах да спя, тя почука на вратата ми. И попита дали не ми е студено. Отговорих й, че в стаята парното работи нормално. След два часа, хубавицата отново ме обезпокои. И на нов ред се поинтересува дали не ми е студено. Уверих я пак, че радиаторът е силно нагрят, а плюс това разполагам и с три дебели одеала. Но ето, че не след дълго, красавицата цъфна за трети път. Погледна ме продължително право в очитите, облиза плътните си устни и попита бавно и натъртено абсолютно ли съм сигурен, че не ми е студено!
Тогава, вече се подразних и и отвърнах да не ми досажда повече.
- Мдааа... Само две неща не разбрах. За какво ми разказа цялата тая история. И какво общо има тя с твоята контузия?
- Ами, днес се качих на една стълба да боядисам тавана в спалнята. И тогава съвсем внезапно ми хрумна, че момичето е искало лично да ме стопли. И толкова се ядосах, че паднах от стълбата и си счупих ръката!